Diari Oficial de la Generalitat Valenciana


Sumari del DOGV 2735, del 25-04-1996 (1996/838033)

RESOLUCIÓ de 22 de febrer de 1996, del conseller d'Obres Públiques, Urbanisme i Transports per la qual se subtitueix la concessió administrativa del servei de transport públic regular permanent i d'ús general de viatgers per carretera entre Alacant i Orihuela per la Marina i filloles (V-3114; A-83).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2735

Data del DOGV
:   25-04-1996

Secció del DOGV
:   ALTRES DISPOSICIONS

Número del document
:   1996/838033


Data del document
:   22-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 22 de febrer de 1996, del conseller d'Obres Públiques, Urbanisme i Transports per la qual se subtitueix la concessió administrativa del servei de transport públic regular permanent i d'ús general de viatgers per carretera entre Alacant i Orihuela per la Marina i filloles (V-3114; A-83).   
Antecedents de fet  
Primer  
Amb data 1 de juny de 1990, la Direcció General de Transports va dictar una resolució per la qual ordenava l'inici de l'expedient de substitució de determinades concessions de servei públic regular de transport de viatgers per carretera; resolució dictada de conformitat amb el que estableix l'article 3 del Decret 20/1988, de 8 de febrer del Consell de la Generalitat Valenciana, pel qual es regula la substitució de les concessions de serveis regulars de transport públic de viatgers per carretera, i l'article 1 de l'Ordre, de 24 d'abril de 1990, de la Conselleria d'Obres Públiques, Urbanisme i Transports, que el desplega.  
Segon  
Les concessions de servei de transport públic regular de viatgers per carretera la substitució de les quals es va iniciar en virtut de la resolució esmentada són les següents:  
- V-219; A-2 Callosa de Segura-Orihuela.  
- V-239; A-4 Crevillente-Platja de Pinet i filloles.  
- V-981; A-33 Elx-Guardamar  
- V-1145; A-38 Almoradí-Elx amb filloles i prolongació.  
- V-3114; A-83 Alacant-Orihuela per la Marina, amb filloles.  
La tramitació conjunta de l'expedient de substitució d'aquestes concessions es fonamenta en l'article 5 del Decret 20/1988, de 8 de febrer, del Consell de la Generalitat Valenciana, que estableix que la Direcció General de Transports podrà acordar la tramitació conjunta dels expedients de substitució d'aquelles concessions en què la modificació de les condicions respectives puga tenir una influència recíproca.  
Tercer  
Amb la Resolució d'1 de juny de 1990, la Direcció General de Transports va realitzar el projecte inicial de substitució de concessions de transport públic de viatgers d'ús general en el Baix Segura, de conformitat amb el que estableix l'article 1 de l'Ordre de 24 d'abril de 1990.  
Quart  
L'expedient instruït, juntament amb el projecte inicial, es va posar de manifest en el Servei Territorial de Transports d'Alacant, perquè durant el termini de 30 dies els interessats pogueren presentar al·legacions. L'obertura d'aquest termini es va fer pública per mitjà d'un anunci publicat en el Diari Oficial de la Generalitat Valenciana el dia 29 d'agost de 1990.  
Cinqué  
Sense perjudici de la publicació en el DOGV de l'obertura del termini esmentat per tal de fer al·legacions al projecte inicial, es va notificar l'inici de l'expedient als titulars de les concessions afectades directament o indirectament i se'ls va adjuntar una còpia del projecte inicial. Per mitjà d'un escrit, de 14 de juny de 1990, van ser notificats els concessionaris La Agostente, Vegabús, SA, La Albaterense, Autocares Costa Azul, SA, José Sánchez Martínez, Ricardo Sigüenza Berna i Autocares Jorpa, SL.  
 Sisé  
Posteriorment, el 15 de juny de 1990, es va trametre a les corporacions locals afectades una notificació de l'inici de l'expedient de substitució de concessions del Baix Segura, perquè, d'acord amb l'article 2 de l'Ordre, de 24 d'abril de 1990, pogueren presentar les al·legacions pertinents. La notificació esmentada es va fer als ajuntaments d'Albatera, Algorfa, Alacant, Almoradí, Benejúzar, Beniferri, Benijófar, Bigastro, Callosa de Segura, Catral, Cox, Crevillente, Daya Nueva, Daya Vieja, Dolores, Elx, Formentera del Segura, Granja de Rocamora, Guardamar del Segura, Jacarilla, Orihuela, Rafal, Redován, Rojales, San Fulgencio i Torrevieja.  
Seté  
Atés que el contingut del projecte inicial, redactat per la Direcció General de Transports, afectava concessions de transport públic regular de viatgers la competència de les quals correspon a l'administració de l'estat, una part dels concessionaris de les quals es troben en un expedient de substitució de concessió davant del Ministeri, amb data 14 de juny de 1990, es va trametre al Ministeri de Transports, Turisme i Comunicacions una còpia del projecte inicial a fi que n'emetera l'informe corresponent.  
Finalment, es va considerar procedent notificar l'inici de l'expedient al Servei Valencià de Salut, perquè poguera presentar les al·legacions pertinents, en relació amb les expedicions previstes en les diferents concessions a l'Hospital Comarcal d'Orihuela.  
Vuité  
En el període d'informació pública esmentat van comparéixer els concessionaris afectats La Agostense, SA, i Autocares Costa Azul, SA, que van manifestar les al·legacions que estimaren pertinents. Posteriorment, el Servei Territorial de Transports va emetre el preceptiu informe el 10 de febrer de 1992.  
Nové  
Ateses les actuacions realitzades, en especial l'informe del Servei Territorial d'Alacant, amb el resultat de la informació pública, i després de tenir reunions amb els representants de les empreses concessionàries afectades, la Direcció General de Transports va realitzar el projecte base de substitució de concessions el mes de març de 1993, de conformitat amb el que estableix l'article 3 de la Ordre de 24 d'abril de 1990.  
Deu  
L'11 de març de 1993, el projecte base de substitució de concessions es va trametre a tots els titulars de les concessions afectades, així com a la Direcció General de Transports Terrestres del Ministeri d'Obres Públiques i Transports, a la Federació Provincial d'Empresaris de Transport Regular de Viatgers, i a l'Associació Empresarial de Transport de Viatgers d'Alacant, a fi que en un termini no superior a un mes presentaren les modificacions de les seues concessions definides en el projecte base, d'acord amb el que estableix l'article 4 de l'Ordre, d'aquesta Conselleria, de 24 d'abril de 1990.  
Onze  
Al llarg del mes de maig de 1993, la Direcció General de Transports va rebre sengles escrits formulats per les empreses Vegabús, SA, La Agostense, Costa Azul, SA, i Manuela López González, així com per la Federació Provincial de Transports Interurbans, on es posen de manifest una sèrie de deficiències que segons el seu parer conté el projecte base, tant pel que fa al seu títol de concessió com a la resta de títols de concessions, i que els impossibilita descriure les modificacions que han de realitzar en el seu títol de concessió indicades en el projecte base.  
Dotze  
Com a conseqüència de la falta d'acord entre els concessionaris afectats en la interpretació d'alguns aspectes tècnics del projecte base, la Direcció General de Transports va iniciar una nova tanda de reunions entre les parts que va permetre un acostament entre totes les posicions dels implicats en el procés de substitució de concessions.  
El consens aconseguit va motivar que la Direcció General de Transports redactara el Document Complementari al Projecte Base de Substitució de Concessions del Baix Segura, el qual fa determinades precisions al Projecte Base acceptades per tots els titulars de les concessions afectades.  
Tretze  
Ateses les modificacions que conté el Document Complementari al Projecte Base, es va considerar pertinent notificar de nou als concessionaris afectats el contingut íntegre del projecte, tal com queda definitivament redactat, a fi que en el termini d'un mes presentaren formalitzades com cal les modificacions indicades en el Projecte Base, de conformitat amb l'article 4 de l'Ordre de 24 d'abril de 1990; una notificació feta mitjançant un escrit de 14 de novembre de 1995.  
Catorze  
Presentades les corresponents modificacions de les concessions afectades per tots els concessionaris, excepte per la mercantil La Agostense, SA, el Servei Territorial de Transports d'Alacant, amb data 10 de gener de 1996, ha emés l'oportú informe d'adequació el projecte base previst en l'article 5 de l'Ordre de 24 d'abril de 1990.  
Als anteriors fets són d'aplicació els següents  
Fonaments de dret  
Primer  
La disposició transitòria segona de la Llei 16/1987, de 30 de juliol, d'Ordenació dels Transports Terrestres va establir, en el punt 4, les condicions que resulten d'aplicació en el procediment de substitució de concessions. L'administració podrà realitzar les modificacions dels serveis i de les condicions de prestació que calguen per a una més racional configuració i explotació de la xarxa de transports regulars i haurà de mantenir en tot cas l'equilibri econòmic que hi havia abans.  
Segon  
El Decret 20/1988, de 8 de febrer, del Consell de la Generalitat Valenciana, regula la substitució de les concessions de serveis regulars de transport públic de viatgers per carretera, en l'àmbit competencial de la Generalitat Valenciana.  
Tercer  
L'Ordre de 24 d'abril de 1990, de la Conselleria d'Obres Públiques, Urbanisme i Transports estableix el procediment per a la substitució de les concessions de serveis regulars de transport públic de viatgers per carretera.  
Quart  
El Decret 22/1993, de 8 de febrer, del Govern Valencià prorroga el termini de cinc anys que estableix l'article 9 del Decret 20/1988, de 8 de febrer, del Govern Valencià per a emetre les resolucions definitives en els expedients de substitució de concessions i atorga un nou termini de dos anys.  
Cinqué  
El Decret 22/1995, de 6 de febrer, del Govern Valencià estableix una nova pròrroga de dos anys, addicional a la fixada en el Decret 22/1993, de 8 de febrer, per a les substitucions que afecten les concessions de serveis regulars de transport públic de viatgers per carretera sobre les quals l'administració considera necessari establir modificacions.  
D'acord amb el que s'ha exposat, resolc:   
1. Autoritzar la substitució de la concessió de servei regular de transport públic de viatgers per carretera, entre Alacant-Orihuela per la Marina i filloles (V-3114; A-83), per la nova concessió Orihuela-Guardamar-Alacant i filloles (CVA-001).  
2. Atorgar posteriorment la nova concessió per substitució de l'actualment vigent. Es redactarà el corresponent plec de condicions tècniques, econòmiques i jurídiques que han de regir en l'explotació del servei, ajustades a les prescripcions de la Llei d'Ordenació dels Transports Terrestres.  
Contra aquesta resolució, que és definitiva en via administrativa, es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà d'efectuar la comunicació prèvia d'aquesta interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que es puga interposar qualsevol altre recurs que s'estime procedent.   
València, 22 de febrer de 1996.- El conseller d'Obres Públiques, Urbanisme i Transports: Luis Fernando Cartagena Travesedo.